கேள்வி: அஷ்டபிரதான் என்பது என்ன?
பதில்: அஷ்ட பிரதான் (''Ashta Pradhan'') (நவீன கால அமைச்சரவை) என்பது மராட்டியப் பேரரசு மந்திரி பிரதிநிதிகளின் குழுவாக இருந்தது. மராத்தா மையப்பகுதியில் நல்லாட்சி நடைமுறைகளை அமல்படுத்தியதோடு, முகலாயப் பேரரசு எதிரான இராணுவப் போர்களின் வெற்றிக்கும் இந்த சபை பெருமை சேர்த்தது.
கேள்வி: அஷ்டபிரதான் - குழுவின் கடமைகள் பற்றி நீங்கள் என்ன அறிந்துள்ளீர்கள்?
பதில்: அஷ்ட பிரதான் மாநிலத்தின் அனைத்து முதன்மை நிர்வாக செயல்பாடுகளையும் உள்ளடக்கியதாக வடிவமைக்கப்பட்டது. ஒவ்வொரு அமைச்சருக்கும் நிர்வாகத்தில் ஒரு பங்கு பொறுப்பு வழங்கப்பட்டது. அமைச்சர் பதவிகளின் பெயர்கள் சமசுகிருதம் மொழியிலிருந்து பெறப்பட்டன. * பந்த்பிரதான் அல்லது பேஷ்வா - தலைமை அமைச்சர், பேரரசின் பொது நிர்வாகம். மோராபந்த் திரியம்பக் பிங்ளே சிவாஜி நியமித்த முதல் பேஷ்வா ஆவார். * அமத்யா அல்லது மஜும்தார் - நிதியமைச்சர், பேரரசின் கணக்குகளை நிர்வகித்தல். 1662 இல் நிலோ சோந்தியோ என்பவர் மஜும்தாராக நியமிக்கப்பட்டார். 1674 ஆம் ஆண்டில், முடிசூட்டு விழாவில், மஜும்தார் பதவி அமத்யா என மறுபெயரிடப்பட்டது. இராம்சந்திர பந்த் அமத்யா என்பவர் அமத்யாவாக நியமிக்கப்பட்டார். * சர்நாவிசு / சச்சீவ் - நிறுவனத்தின் செயலாளர், அரச கட்டளைகளைத் தயாரித்தல். 1662 இல் அன்னாஜி தத்தோ என்பவர் சர்நாவிசு / சச்சீவ் ஆக நியமிக்கப்பட்டார். * வாகியா-நவிஸ் - உள்துறை அமைச்சர், நாட்டின் உள் விவகாரங்களை நிர்வகித்தல் குறிப்பாக உளவுத்துறை மற்றும் உளவு. * சார்-இ-நௌபத் அல்லது சேனாபதி - படைத்தளபதி, படைகளை நிர்வகித்தல் மற்றும் பேரரசின் பாதுகாப்பு. நேதாஜி பால்கர் என்பவர் முதல் சேனாபதியாக நியமிக்கப்பட்டார். அந்த சகாப்தத்தில் மிகவும் பிரபலமான சேனாபதியாக அம்பீர்ராவ் மோகித் என்பவர் இருந்தார். * சுமந்த் / துபீர் - வெளியுறவு மந்திரி, பிற இறையாண்மை கொண்ட உறவுகளை நிர்வகித்தார். முதல் துபீராக சோனோபந்த் விசுவநாதென்பவர் நியமிக்கப்பட்டார். *நியாதிஷ் - தலைமை நீதிபதி, குடிமை மற்றும் குற்றவியல் விஷயங்களில் நீதியை வழங்குதல். பிரகலாத் நிராஜியின் தந்தை நிராஜி ராவாஜிக்கு நியாதிஷ் அல்லது தலைமை நீதிபதி பதவி வழங்கப்பட்டது. * பண்டிதராவ் - மத குரு, நாட்டின் மத விஷயங்களை நிர்வகித்தல். பண்டிதராவின் கடமைகள் கற்றலை ஊக்குவிப்பதும், சேனாபதி அல்லது சார்-இ-நௌபத் என அழைக்கப்படும் அஷ்ட பிரதான அதிகாரிகளின் நலன்களைக் கவனிப்பதுமாகும். இரகுநாத் பண்டிட் ராவ் என்பவருக்கு முதல் பண்டித ராவ் பதவி வழங்கப்பட்டது. முகலாயப் பேரரசு தொடர்ச்சியான மோதலானது, ஆரம்பகால அரசின் விவகாரங்களுக்கு இராணுவ விஷயங்கள் மிக முக்கியமாக இருந்தன. எனவே, மத குரு பண்டிதராவ் மற்றும் நீதித்துறை நியாதிஷா ஆகியோரைத் தவிர, மற்ற அமைச்சர்கள் முழுநேர இராணுவக் கட்டளைகளைக் கொண்டிருந்தனர். மேலும் அவர்களின் பிரதிநிதிகள் அவர்களுக்கு அவர்களின் கடமைகளைச் செய்தனர். மராட்டிய பேரரசின் பிற்காலத்தில், இந்த பிரதிநிதிகள் மற்றும் அவர்களது ஊழியர்கள் பேஷ்வாவின் அதிகாரத்துவத்தின் மையத்தை அமைத்தனர் .
கேள்வி: அஷ்டபிரதான் - சிவாஜிக்குப் பிறகு என்பது என்ன?
பதில்: சிவாஜியின் மகன் சம்பாஜி, (1680-89 இல் ஆட்சி செய்தவர்) சபையின் முக்கியத்துவத்தை குறைமதிப்பிற்கு உட்படுத்தினார். காலப்போக்கில், சபை பதவிகள் பரம்பரை, பெயரளவு அதிகாரங்களுடன் அரசவையில் சடங்கு பதவிகளாக மாறியது. கி.பி 1714 தொடங்கி, சிவாஜியின் பேரன் சாகுஜியால் நியமிக்கப்பட்ட ஒரு தலைமை அமைச்சர் படிப்படியாக அதிகாரத்தை தவறுதலாக பயன்படுத்தினார். ஒரு சில காலத்திற்குள், மராட்டிய அரசின் உண்மையான கட்டுப்பாடு அவரது குடும்பத்திற்கு சென்றது. பரம்பரை முதன்மை அமைச்சர்களின் இந்த குடும்பம் பேஷ்வா என்ற பட்டத்தை தக்க வைத்துக் கொண்டது . இருப்பினும், சிவாஜியின் ஆட்சியின் கடைசி தசாப்தத்தில் அது நிறைவேற்றிய செயல்பாடுகளை நிரப்ப அஷ்ட பிரதான் சபை ஒருபோதும் புதுப்பிக்கப்படவில்லை.